Rikunarita-ORG/Wikinium huggingface dataset:
# Tinamil

An **Tinamil** usa nga yinakanan nga ginluluwas ha Tamil Nadu nga estado han Indya, ha Sri Lanka, Singapura, ngan Malaysia. Sakop ini ha yinaknan banay han Dravidian.
# Kriket

An **kriket** amo an usa ka balbag-ngan-bola nga baraptosay nga paugnat-ha-kusog nga mayda napulo kag-usa ka magmurulay kada kampo.

## Pinanbasaran

* International Cricket Council (ICC)
* MCC – the official Laws of Cricket Ginhipos 2010-02-20 han Wayback Machine
# Kuwait

Bandira han Kuwait
An **Kuwait** (kaluwás ha Ininggles: /kʊˈweɪt/ ( pamati-a); Inarabo: الكويت‎ *al-Kuwait*, Gulfo nga Inarabo nga pagluwás: [ɪl‿ɪkweːt] o kundi man [lɪkweːt]), nga an opisyal nga pagtawag **Estado han Kuwait** (Inarabo: دولة الكويت‎  *Dawlat al-Kuwait*), usá nga nasod ha Katundan nga Asya. Nahamutáng iní ha amihan nga dapit han Sidlangan nga Arabya ha kataposan han Gulfo han Persia, ginsasapitán iní han Iraq ha amihan ngan han Saudi Arabia ha salatan. Hadton 2016, an Kuwait mayda kamolupyohan hin 4.5 ka milyon nga tawo: 1.3 ka milyon mga Kuwaiti ngan 3.2 ka milyon mga taga-langyaw. An mga taga-langyaw naghihimo hin 70% han kamolupyohan.

Nadiskobrihan in mga reserba hin lana hin kadamo nga maibabaligya han 1938. Han 1946, syahan nga gin-export in krudo nga lana. Tikang 1946 tubtob 1982, inmagi an nasod hin dako-nga-eskala nga pagmodernisar. Han dekada han mga 1980, nakatagamtam an Kuwait hin panahon nga instabilidad nga geopolitikal ngan hin krisis ha ekonomiya sunod hin pagcrash han stock market. Han 1990, an Kuwait ginsulong, ngan ha urhe gin-anexar, han Irak ni Saddam. An Iraki nga pag-okupar han Kuwait naghunong dida han 1991 katapos hin pag-intervenir nga militar hin koalisyon militar nga pinamunuan han Estados Unidos. An Kuwait usá nga diri-NATO nga kaalyado han Estados Unidos. An Kuwait usá gihapon nga dako nga kaalyado han ASEAN, samtang nagmamantener hin makusog hin duro nga relasyon han Tsina.

An Kuwait usá nga konstitusyonal nga soberano nga estado nga mayda semi-demokratiko nga sistema politikal. An Kuwait mayda hataas-nga-income nga ekonomiya nga dinadapigan han ika-unom nga gidakoi nga mga reserba hin lana han kalibotan. An Kuwaiti nga dinar amo an gihataasi hin valor nga salapi ha kalibutan. Sumala han World Bank, an nasod amo an mayda ika-upat nga gihataasi nga per capita income. Ginpromulgar an Konstitusyon han 1962. An Kuwait amo gihapon an balayan han gidako-i nga opera house ha Butnga nga Sinirangan. An Nasodnon nga Distrito Kultural han Kuwait api han Global Cultural Districts Network.

## Mga pinambasaran

| Mga Nasod ha Asya |
| --- |
| Afganistan | Amihanan nga Korea | Arabya Saudi | \*Armenya | \*Aserbaiyan | Barein | Bangladesh | Birmania/Myanmar | Brunei | Butan | Cambodia/Camboya | \*Ehipto | Emiratos Arabes Unidos | \*Georgia | Hapon | Hordanya | India | Indonesia/Indonesya | Irak | Iran | Israel | \*Kasahistan/Kazakhstan | Kirguistan | Kuwait | Laos | Libano | Malaysia | Maldivas | Mongolya | Nepal | Oman | Pakistan | Pilipinas | Qatar/Catar | \*Rusia | Salatan nga Korea | Singgapura | Sinirangan nga Timor | Sirya | Sri Lanka | Taiwan (Republika han Tsina) | Tayikistan | Thailand/Tailandya | Tsina (Kanan Katawhan Republika han Tsina) | Turkmenistan | Turkeya | Usbekistan | Vietnam | Yemen |
# Qatar

Bandira han Catar
An **Catar** o kundi man **Qatar** (Inarabo: قطر‎) nga an opisyal nga pagtawag **Estado han Qatar** (Inarabo: دولة قطر‎ *Dawlat Qatar*) usa nga estado soberano nga namumutang ha Katundan Asya, nasakop ha gutiay nga Peninsula han Qatar ha norte-sinirangan nga dapit han baybayon han Peninsula Arabyano. Diri gud ini sayod lun kikilalahon ini nga monarkiya konstitusyunal o absoluta. An nag-uusahan nga katubtuban ha tuna ginsasaroan ha kaluyo han sapit nga Konseho han Kooperasyon ha Gulfo nga monarkiya Saudi Arabia ha salatan, ngan an nabibilin hinin nga teritoryo in ginpapalibutan han Gulfo han Persia. Usa nga estrecho han Gulfo han Persia nagbubulag han Qatar tikang han haraniayay nga purô-nga-nasod han Bahrain.

## Mga pagbahin-bahin ha pagdumara

Ugsa han 2004, ginbahin-bahin an Qatar ngadto hin napulo nga mga *munisipyo* (Inarabo: *baladiyah*), nga panalagsaon ginhuhubad nga mga *gobernorato* o *lalawigan*:

1. Doha
2. Al Ghuwariyah
3. Al Jumaliyah
4. Al Khawr
5. Al Wakrah
6. Ar Rayyan
7. Jariyan al Batnah
8. Ash Shamal
9. Umm Salal
10. Mesaieed

Tikang han 2004, ginbahin-bahin an Qatar ngadto hin pito nga mga munisipyo. Usa nga bag-o nga munisipyo, an Al Daayen, ginhimo ha ilarom han Resolusyon Ihap. 13, nga nahimo tikang hin mga bahin han Umm Salal ngan Al Khawr; ha sugad liwat nga panahon, gin-usá an Al Ghuwariyah han Al Khawr; gin-usá an Al Jumaliyah han Ar Rayyan; ngan an Jarayan al Batnah gintunga ngan ginbahin ngadto han Ar Rayyan ngan han Al Wakrah.

## Mga kasarigan

| Mga Nasod ha Asya |
| --- |
| Afganistan | Amihanan nga Korea | Arabya Saudi | \*Armenya | \*Aserbaiyan | Barein | Bangladesh | Birmania/Myanmar | Brunei | Butan | Cambodia/Camboya | \*Ehipto | Emiratos Arabes Unidos | \*Georgia | Hapon | Hordanya | India | Indonesia/Indonesya | Irak | Iran | Israel | \*Kasahistan/Kazakhstan | Kirguistan | Kuwait | Laos | Libano | Malaysia | Maldivas | Mongolya | Nepal | Oman | Pakistan | Pilipinas | Qatar/Catar | \*Rusia | Salatan nga Korea | Singgapura | Sinirangan nga Timor | Sirya | Sri Lanka | Taiwan (Republika han Tsina) | Tayikistan | Thailand/Tailandya | Tsina (Kanan Katawhan Republika han Tsina) | Turkmenistan | Turkeya | Usbekistan | Vietnam | Yemen |